Greek Legal Document

Category: 41

Content:
48. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 420 της 24/30 Μαΐου 1978 (ΦΕΚ Α΄ 86) Περί συμπληρωματικών τινων διατάξεων ρυθμιζουσών θέματα των σχολείων Μέσης Γενικής Εκπαιδεύσεως. Έχοντες υπ’ όψει: 1.Τας διατάξεις των άρθρων 28 παρ. 6 και 31 παρ. 4 του Ν. 309/1976 και του άρθρου 16 παρ. 3 και 5 του Ν. 682/1977. 2.Την κατά τον Ν. 186/1975 γνώμην του Κέντρου Εκπαιδεύσεως Μελετών και Επιμορφώσεως (ΚΕΜΕ) διατυπωθείσαν εις την υπ’ αριθ. 43/78 πράξιν αυτού. 3.Την υπ’ αριθ. 351/78 γνωμοδότησιν του Συμβουλίου της Επικρατείας, προτάσει του επί της Εθνικής Παιδείας και Θρησκευμάτων Υπουργού, αποφασίζομεν: Άρθρον 1. Διδακτικόν έτος, περίοδοι διδασκαλίας μαθημάτων,  χρόνος διενεργείας γραπτών εξετάσεων. 1.Το διδακτικόν έτος των Γυμνασίων και Λυκείων Γενικής Εκπαιδεύσεως άρχεται από της 1ης Σεπτεμβρίου εκάστου έτους και λήγει την 30ήν Ιουνίου του επομένου έτους. 2.Η διδασκαλία των μαθημάτων εις τα αυτά ως άνω σχολεία διεξάγεται κατά τας ακολούθους χρονικάς περιόδους καλουμένας τρίμηνα: Α΄ τρίμηνον, αρχόμενον από της 21ης Σεπτεμβρίου και λήγον την 10ην Δεκεμβρίου, Β΄ τρίμηνον, αρχόμενον από 11ης Δεκεμβρίου και λήγον την 15ην Μαρτίου, Γ΄ τρίμηνον, αρχόμενον από της 16ης Μαρτίου και λήγον την 31ην Μαΐου. 3.Αι γραπταί προαγωγικαί και απολυτήριοι εξετάσεις των μαθητών Γυμνασίων και Λυκείων, δημοσίων και ιδιωτικών, ενεργούνται κατά το από 1ης μέχρι 18ης Ιουνίου χρονικόν διάστημα. Κατά το αυτό χρονικόν διάστημα διενεργούνται και αι κατατακτήριαι, προαγωγικαί ή απολυτήριοι εξετάσεις των κατ’ ιδίαν διδαχθέντων, εις όσας περιπτώσεις αύται επιτρέπονται υπό των κειμένων διατάξεων. Κατά το από 20ής έως 25ης Ιουνίου χρονικόν διάστημα διεξάγονται αι κατά τας διατάξεις του άρθρου 7 του παρόντος κατατακτήριοι εξετάσεις της περιόδου αυτής. Οι άνω γραπτές εξετάσεις στα Γυμνάσια καταργήθηκαν από το άρθρ. 13 Π.Δ. 465/1981, ΦΕΚ Α΄ 129 (κατωτ. αριθ. 59). άρθρ. 2 του Π.Δ. 294/3-12 Απρ. 1980 (ΦΕΚ Α΄ 81). 4.Τα γραπτά δοκίμια των κατά το παρόν άρθρον εξεταζομένων τίθενται υπό την κρίσιν δύο της αυτής ή συγγενούς ειδικότητος καθηγητών, οι οποίοι ελέγχοντες έκαστον δοκίμιον κεχωρισμένως έκαστος, αναγράφουν επ’ αυτού τον βαθμόν δια του οποίου αξιολογούν τούτο και τον επικυρούν δια της υπογραφής των. Το ημιάθροισμα των δύο επί του δοκιμίου αναγραφομένων βαθμών αποτελεί τον βαθμόν αξιολογήσεως αυτού. Το τυχόν κλασματικόν μέρος του ημιαθροίσματος, λογιζόμενον ως μονάς ακεραία, προστίθεται εις το ακέραιον μέρος αυτού. 5.Μετά την εξαγωγήν του αποτελέσματος των εξετάσεων εκδίδεται υπό του Σχολείου νέος τίτλος επ’ ονόματι του κατά το παρόν άρθρον εξετασθέντος, εις ον καταχωρίζονται δια μεν τα μαθήματα εις τα οποία εδέχθη να υποβληθή εις εξέτασιν οι βαθμοί της νέας επιδόσεώς του, εφ’ όσον είναι υπέρτεροι των παλαιών, δια δε τα λοιπά μαθήματα εις τα οποία δεν υπέστη εξέτασιν παρά την εν τη αιτήσει του δήλωσίν του ισχύει ο βαθμός εις τον κατατεθέντα τίτλον διαλαμβανόμενος. 6.Ο κατατεθείς τίτλος, μετά την έκδοσιν του νέου, κηρύσσεται του λοιπού άκυρος δια σχετικής επ’ αυτού ενυπογράφου ακυρωτικής σημειώσεως του Δ/ντού του Σχολείου, συντασσομένης σχετικής πράξεως του Συλλόγου των διδασκόντων, τα δε στοιχεία της εξετάσεως καταχωρίζονται εις τα οικεία βιβλία, ακυρουμένων αντιστοίχως των παλαιών δι’ εμφανούς διαγραφής. Εις την περίπτωσιν κατά την οποίαν η κατά το παρόν άρθρον εξέτασις διενεργείται εις σχολείον διάφορον εκείνου, εκ του οποίου απεφοίτησεν ο εξετασθείς, ο εκδιδόμενος νέος τίτλος επικυρούται υπό του οικείου Γενικού Επιθεωρητού, ο οποίος υποχρεούται να γνωστοποιήση την έκδοσιν του νέου τίτλου εις το εκδόσαν τον αρχικόν τίτλον Σχολείον και να διαβιβάση εις αυτό επί αποδείξει τα στοιχεία της εξετάσεως μετά του κατατεθέντος τίτλου, προς ενημέρωσιν των παρ’ αυτώ οικείων βιβλίων. Η ισχύς των διατάξεων του παρόντος άρθρου άρχεται από 1ης Ιανουαρίου 1979. Κατατακτήριος εξέτασις μετεγγραφομένων μαθητών  Ιδιωτικών Λυκείων. Άρθρ.7.-(Καταργήθηκε από το άρθρ. 7 Π.Δ. 182/1984 (ΦΕΚ Α΄ 60), (κατωτ. αριθ. 79). Άρθρον 8. Περιπτώσεις καθ’ ας αποκλείεται δευτεροβάθμιος  κρίσις γραπτών δοκιμίων. Τα υπό δύο τουλάχιστον καθηγητών αξιολογούμενα γραπτά δοκίμια των μαθητών δεν υπόκεινται εις δευτεροβάθμιον κρίσιν (αναβαθμολόγησιν). Άρθρον 9. Περιπτώσεις υποκαταστάσεως γραπτών δοκιμασιών  υπό προφορικών. Αι υπό των ισχυουσών διατάξεων προβλεπόμεναι πάσης φύσεως γραπταί δοκιμασίαι των μαθητών υποκαθίστανται υπό προφορικών προκειμένου :α)περί μαθητών τυφλών, β)περί μαθητών, δια τους οποίους η Πρωτοβάθμιος Υγειονομική Επιτροπή (Π.Δ/γμα 611/1977, άρθρον 11, παράγραφος 1) αποφαίνεται δι’ ειδικής γνωματεύσεώς της ότι αδυνατούν λόγω μονίμου ή παροδικής σωματικής βλάβης να υποστούν γραπτήν δοκιμασίαν και γ)περί μαθητών, προσκομιζόντων ειδικήν διαγνωστικήν έκθεσιν Ιατροπαιδαγωγικού Κέντρου ή Σταθμού, εκ της οποίας προκύπτει ότι η εις τα μαθήματα επίδοσίς των δεν είναι δυνατόν να ελεγχθή δια γραπτής δοκιμασίας λόγω ειδικής διαταραχής του λόγου (λεγασθένεια, δυσλεξία). Στα Γυμνάσια για τα θέματα του άνω άρθρου εφαρμόζονται οι διατάξεις του άρθρ. 11 Π.Δ. 465/ 1981, ΦΕΚ Α΄ 129 (κατωτ. αριθ. 59) (Αντί για τις σελ. 350,6261-350,628(α) Σελ.350,627(β) Τεύχος ΣΤ112-Σελ.51 Εγγραφές, Εξετάσεις, Αναλυτικά Προγράμματα κλπ. Μέσης Εκπαίδευσης 32.Δ.γ.48 Άρθρον 10. Μαθηταί απορριπτόμενοι κατά τας απολυτηρίους του Γυμνασίου εξετάσεις δύνανται τη αιτήσει των να επανεγγραφούν προς επανάληψιν της κανονικής εις την Τρίτην (Γ΄) τάξιν φοιτήσεώς των. Δια της επανεγγραφής ταύτης δημιουργείται νέα κανονική μαθητική κατάστασις, αίρουσα την προηγουμένην ως και το εξ αυτής απορρέον δικαίωμα προσελεύσεως εις εξετάσεις επί μόνων των μαθημάτων, εις τα οποία υστέρησαν κατά τας προηγηθείσας απολυτηρίους εξετάσεις. Ήδη ισχύουν οι διατάξεις του άρθρ. 12 Π.Δ. 465/1981,ΦΕΚ Α΄ 129 (κατωτ. αριθ. 59). Άρθρον 11. 1.Μαθηταί μετέχοντες των εισιτηρίων εξετάσεων των Λυκείων και μη κρινόμενοι άξιοι εισαγωγής εις ουδέν των σχολείων τούτων δύνανται τη αιτήσει των να γίνονται δεκτοί προς φοίτησιν υπό την ιδιότητα του ακροατού εις την Τρίτην (Γ΄) τάξιν του Γυμνασίου της προελεύσεώς των ή του εγγυτέρου της μονίμου κατοικίας των, κατόπιν συνυποβολής βεβαιώσεως του σχολείου της προελεύσεώς των περί συνδρομής των προϋποθέσεων εγγραφής των. Προς τον σκοπόν αυτόν οι ενδιαφερόμενοι υποχρεούνται εις υποβολήν της σχετικής αιτήσεώς των κατά την έναρξιν του διδακτικού έτους και εντός των προβλεπομένων δια τας εγγραφάς των μαθητών προθεσμιών. Οι μαθηταί ούτοι δια της φοιτήσεώς των υπό την ιδιότητα του ακροατού δεν δημιουργούν νέαν μαθητικήν κατάστασιν, αίρουσαν την υφισταμένην, ουδέ εκδίδεται περί αυτών νέον αποτέλεσμα και νέος απολυτήριος τίτλος, του ήδη επ’ ονόματί των εκδοθέντος παραμένοντος καθ’ όλα ισχυρού. 2.Οι μαθηταί ούτοι κατά την φοίτησίν των υπόκεινται εις τας αυτάς μετά των κανονικών μαθητών υποχρεώσεις ανελλιπούς φοιτήσεως, προσηκούσης διαγωγής και ικανοποιητικής επιδόσεως. Η μη τήρησις υπό μαθητού της κατηγορίας αυτής οιασδήποτε των ως άνω υποχρεώσεων συνεπάγεται διακοπήν της περαιτέρω φοιτήσεώς των, ενεργουμένην κατόπιν σχετικής αποφάσεως του οικείου Συλλόγου των Διδασκόντων. Άρθρον 12. Η βαθμολόγησις της επιδόσεως των μαθητών εις πάσας τας περιπτώσεις ενεργείται δι’ ακεραίων αριθμών, κατά δε την εξαγωγήν των μέσων όρων το τυχόν κλασματικόν μέρος αυτών, λογιζόμενον ως ακεραία μονάς εφ’ όσον είναι ίσον ή μεγαλύτερον του ημίσεος αυτής, προστίθεται εις το ακέραιον μέρος αυτών. Σελ. 350,628(β) Τεύχος ΣΤ112-Σελ.52 Άρθρον 13. Θέματα αφορώντα εις τας προαγωγικάς και απολυτηρίους εξετάσεις μαθητών Δημοσίων και Ιδιωτικών Σχολείων μη ρυθμιζόμενα υπό του παρόντος εξακολουθούν να διέπωνται υπό των περί αυτών κειμένων διατάξεων. Άρθρον 2. Αι τριμηνιαίαι γραπταί δοκιμασίαι των μαθητών. 1.Δια τον έλεγχον της κατά μάθημα ή κλάδον μαθήματος επιδόσεως και επιμελείας των μαθητών κατά την διάρκειαν εκάστου των τριμήνων, πλην των κατά τας κειμένας διατάξεις προφορικών δοκιμασιών, ενεργούνται κατά τας διατάξεις των επομένων παραγράφων ολιγολέπτου διαρκείας γραπταί ασκήσεις αφ’ ενός και έκτακτοι γραπταί δοκιμασίαι καλύπτουσαι εις διάρκειαν ολόκληρον διδακτικήν ώραν αφ’ ετέρου. 2.Αμφότεραι αι κατά την προηγουμένην παράγραφον μορφαί γραπτής δοκιμασίας των μαθητών ενεργούνται, άνευ προειδοποιήσεώς τινος, εντός της αιθούσης διδασκαλίας και εν τω πλαισίω της υπό του ημερησίου διδακτικού προγράμματος εκάστου σχολείου προβλεπομένης δια το οικείον μάθημα διδακτικής ώρας. 3.Τα θέματα εκάστης των κατά την παρ. 1 του παρόντος άρθρου γραπτών δοκιμασιών λαμβάνονται εκ της προς εξέτασιν προοριζομένης ύλης του μαθήματος της ημέρας, κατά την οποίαν διεξάγεται η δοκιμασία, και διατυπούται υπό μορφήν ερωτήσεων, απαιτουσών συντόμους και περιεκτικάς απαντήσεις, δια των οποίων ελέγχεται κατά κύριον λόγον η κριτικη αφομοίωσις των δεδιδαγμένων και η εν γένει κατά το αναλυτικόν πρόγραμμα εκάστου μαθήματος σκοπουμένη πρόοδος των μαθητών. 4.Κατά τας γραπτάς ταύτας δοκιμασίας έκαστος των μαθητών υποχρεούται εις απάντησιν εφ’ όλων των τιθεμένων προς εξέτασιν ερωτήσεων, η δε επίδοσις αυτού αξιολογείται επί τη βάσει του αριθμού, της πληρότητος και του ποιού των υπ’ αυτού διδομένων απαντήσεων. Μαθητής αρνούμενος άνευ αποχρώντος λόγου να υποβληθή εις γραπτήν κατά την έννοιαν του παρόντος άρθρου δοκιμασίαν επί μαθήματός τινος λογίζεται ως μετασχών της δοκιμασίας και τυχών του κατωτάτου βαθμού επιδόσεως. 5.Εις τας κατά το άρθρον γραπτάς δοκιμασίας μετέχουν υποχρεωτικώς άπαντες οι παρόντες μαθηταί. Δια τας τάξεις (ή τμήματα τάξεων) εις τας οποίας λόγω του μεγάλου αριθμού των μαθητών αι δυνατότητες επιτηρήσεως δεν παρέχουν εξ αντικειμένου επαρκή εγγύησιν ότι η δοκιμασία θα αποδώση την ατομικήν αποκλειστικώς επίδοσιν εκάστου μαθητού, ορίζονται διαφόρου περιεχομένου αλλά της αυτής κατά το δυνατόν στάθμης θέματα, κατανεμόμενα κατά τρόπον, ώστε οι παραπλεύρως καθήμενοι μαθηταί να επιδίδωνται εις την διαπραγμάτευσιν διαφόρου έκαστος θέματος. 6.Αι καλύπτουσαι ολόκληρον διδακτικήν ώραν γραπταί δοκιμασίαι διεξάγονται ανά μία καθ’ έκαστον τρίμηνον, εκ των οποίων η του πρώτου τριμήνου υποχρεωτικώς, αι δε λοιπαί κατά την υπό του διδάσκοντος εκτίμησιν της σχετικής ανάγκης. Προκειμένου περί μαθήματος αυτοτελώς βαθμολογουμένου και διδασκομένου κατά το αναλυτικόν πρόγραμμα επί εν και ήμισυ τρίμηνον διεξάγονται δύο τοιαύται γραπταί δοκιμασίαι υποχρεωτικώς, εκ των οποίων η δευτέρα κατά την διάρκειαν του ως άνω ημίσεος τριμήνου. 7.Αι ολιγολέπτου διαρκείας γραπταί ασκήσεις των μαθητών διεξάγονται απεριορίστως κατά την κρίσιν του διδάσκοντος. 8.Τα δοκίμια των κατά το παρόν άρθρον γραπτών δοκιμασιών, μετά την υπό του διδάσκοντος επισήμανσιν των λαθών και λοιπών ατελειών των και την βαθμολόγησίν των, τίθενται υπ’ όψιν των μαθητών και εν συνεχεία φυλάσσονται, ευθύνη του διδάσκοντος, εντός του σχολείου μέχρι πέρατος του διανυομένου διδακτικού έτους. Άρθρον 3. Οι τριμηνιαίοι βαθμοί της επιδόσεως και επιμελείας των  μαθητών. 1.Έκαστος των διδασκόντων είναι υπεύθυνος δια την ορθήν και δικαίαν αξιολόγησιν της επιδόσεως και επιμελείας των μαθητών εις το υπ’ αυτού διδασκόμενον μάθημα. Προς αξιολόγησιν της καθ’ έκαστον τρίμηνον επιδόσεως και επιμελείας εκάστου μαθητού εις οιονδήποτε των διδασκομένων μαθημάτων συνεκτιμάται: α)Ο βαθμός της ενεργού και θετικής συμμετοχής αυτού κατά την διεξαγωγήν του μαθήματος ως και της εκπληρώσεως των κατ’ οίκον σχετικών προς το μάθημα υποχρεώσεων αυτού. β)Η προφορική επίδοσίς του, ελεγχομένη δια των προφορικών δοκιμασιών και των ολιγολέπτου διαρκείας γραπτών ασκήσεων και  γ)Η επίδοσίς του εις τας κατά την παρ. 6 του άρθρου 2 του παρόντος διενεργουμένας γραπτάς δοκιμασίας. Ο τριμηνιαίος κατά μάθημα βαθμός επιδόσεως και επιμελείας εκάστου μαθητού δέον υποχρεωτικώς να προκύπτη εκ της συνεκτιμήσεως δύο τουλάχιστον εκ των ως άνω τριών στοιχείων αξιολογήσεως. 2.Πέντε το βραδύτερον ημέρας μετά την λήξιν εκάστου τριμήνου έκαστος των διδασκόντων καθηγητών καταθέτει εις τον Διευθυντήν του σχολείου κατάστασιν, ιδίαν δι’ εκάστην τάξιν ή τμήμα τάξεως, εμφαίνουσαν τους βαθμούς της κατά το λήξαν τρίμηνον επιδόσεως και επιμελείας των μαθητών εις τα υπό του ιδίου διδασκόμενα μαθήματα ή κλάδους μαθημάτων. Αι ονομαστικαί αύται καταστάσεις δέον απαραιτήτως να  διαλαμβάνουν     την         βαθμολογίαν     απάντων     των (Αντί για τη σελ. 350,617(β) Σελ.350,617(γ) Τεύχος Θ23-Σελ.135 Εγγραφές, Εξετάσεις, Αναλυτικά Προγράμματα κλπ. Μέσης Εκπαίδευσης 32.Δ.γ.48 φοιτώντων μαθητών, εις την περίπτωσιν δε, κατά την οποίαν εις κατατιθεμένην κατάστασιν δεν διαλαμβάνεται η βαθμολογία φοιτώντος μαθητού, ο οικείος καθηγητής ομού μετά της καταστάσεως ταύτης καταθέτει έγγραφον αιτιολογίαν της ελλείψεως ταύτης, ελεγχόμενος πειθαρχικώς εν περιπτώσει αδικαιολογήτου παραλείψεως. 3.Δια μάθημα διδασκόμενον κατά την διάρκειαν του όλου διδακτικού έτους επί διάστημα μικρότερον του ενός πλήρους και συνεχούς τριμήνου, επιφυλασσομένων των διατάξεων του άρθρου 2 παρ. 6 εδάφ. 2 του παρόντος, βαθμολογία δεν κατατίθεται ουδέ γραπτή κατ’ Ιούνιον εξέτασις ενεργείται. 4.Ευθύνη και εντολή του Διευθυντού εκάστου σχολείου η εις τας ως άνω καταστάσεις διαλαμβανομένη βαθμολογία των μαθητών καταχωρίζεται αμελλητί εις τα οικεία βιβλία, απαγορευομένης εις το εξής οιασδήποτε μεταβολής της. Η κατά την παρούσαν παράγραφον καταχώρησις ενεργείται προκειμένου περί βαθμολογίας του Γ΄ τριμήνου προ της ημέρας ενάρξεως των γραπτών κατ’ Ιούνιον εξετάσεων. 5.Δια τα κατά τας διατάξεις του επομένου άρθρου συγκείμενα εκ κλάδων μαθήματα, πλην των βαθμών, τους οποίους έλαβεν έκαστος των μαθητών εις έκαστον των κλάδων, εις τα οικεία βιβλία καταχωρίζεται επί πλέον και ο μέσος όρος των βαθμών τούτων, ο οποίος λογίζεται ως ο κατά το οικείο τρίμηνον βαθμός εκάστου των μαθημάτων τούτων. Καθ’ όσον αφορά εις το μάθημα των Νέων Ελληνικών, εις μεν τον κλάδον της Νέας Ελληνικής Γραμματείας ο τριμηνιαίος βαθμός εξάγεται ως και εις τα λοιπά μαθήματα, εις δε τον κλάδον της Εκθέσεως ως τριμηνιαίος βαθμός λογίζεται ο μέσος όρος των βαθμών δια των οποίων ηξιολογήθησαν αι υφ’ εκάστου μαθητού συνταχθείσαι κατά το οικείον τρίμηνον εκθέσεις. Εις την περίπτωσιν κατά την οποίαν ελλείπει ο βαθμός επιδόσεως και επιμελείας εις ένα των κλάδων μαθήματός τινος, ως βαθμός κατά το οικείον τρίμηνον εις το μάθημα τούτο λογίζεται ο βαθμός του ετέρου κλάδου του μαθήματος ή ο μέσος όρος των βαθμών των άλλων κλάδων αυτού. Εις την περίπτωσιν, κατά την οποίαν ελλείπει ο βαθμός επιδόσεως και επιμελείας εις δύο εκ των τριών κλάδων μαθήματός τινος, δεν κατατίθεται κατά την λήξιν του οικείου τριμήνου βαθμολογία του μαθήματος. Ήδη στα Γυμνάσια για τα θέματα των άνω άρθρ. 2 και 3 ισχύουν οι διατάξεις των άρθρων 3 και 4 του Π.Δ. 465/1981, ΦΕΚ Α΄ 129, (κατωτ. αριθ. 59). Άρθρον 4. Κλάδοι μαθημάτων. 1.Εκ των μαθημάτων, των διδασκομένων εις τα διεπόμενα υπό των διατάξεων του Ν. 309/1976 σχολεία της Μέσης Εκπαιδεύσεως, τα ακόλουθα αποτελούν κλάδους μαθημάτων, ως έπεται: «α)Το μάθημα της Νέας Ελληνικής Γλώσσας και Γραμματείας στο Γυμνάσιο αποτελείται από τους Κλάδους : 1)Νεοελληνική Γλώσσα και 2)Νεοελληνική Γραμματεία, ενώ στο Λύκειο αποτελείται από τους Κλάδους :1)Κείμενα Νεοελληνικής Λογοτεχνίας και 2)Έκθεση». Το εδάφ. α  αντικαταστάθηκε ως άνω από την παρ 1 άρθρ. 1 Π.Δ. 427/1986 (ΦΕΚ Α΄ 201), (κατωτ. αριθ. 95). β)Το μάθημα της Φυσικής και το μάθημα της Χημείας αποτελούν κλάδους του μαθήματος των Φυσικών. Οι διατάξεις του άνω εδαφ. β καταργήθηκαν από την παρ. 1 άρθρ. 2 Π.Δ. 294/3-12 Απρ. 1980 (ΦΕΚ Α΄ 81), η οποία ορίζει ότι από το σχολ. έτος 1980-81 οι κλάδοι Φυσικής και Χημείας αποτελούν δύο ανεξάρτητα μεταξύ τους μαθήματα με την ονομασία Φυσική και Χημεία. Σελ.350,618(γ) Τεύχος Θ23-Σελ.136 γ)Καθ’ όσον αφορά εις την Τρίτην (Γ΄) τάξιν του Γυμνασίου το μάθημα της Άλγεβρας και το μάθημα της Γεωμετρίας αποτελούν κλάδους του μαθήματος των Μαθηματικών. Η παρούσα διάταξις παύει ισχύουσα από της ενάρξεως του σχολικού έτους 1978-1979 (διατηρουμένη, πέραν του χρονικού τούτου ορίου, μόνον καθ’ όσον αφορά εις τους μέχρι της λήξεως του σχολικού έτους 1977-78 φοιτήσαντας εις την Τρίτην (Γ΄) τάξιν του Γυμνασίου μαθητάς). Η μέσα σε ( ) φράση καταργήθηκε από την παρ. 6 άρθρ. 27 Π.Δ. 298/1980, ΦΕΚ Α΄ 82 (κατωτ. αριθ. 54). δ)Καθ’ όσον αφορά εις τας τάξεις του Λυκείου, το μάθημα της Άλγεβρας-Τριγωνομετρίας και το μάθημα της Γεωμετρίας αποτελούν κλάδους του μαθήματος των Μαθηματικών. Η ισχύς της διατάξεως αυτής άρχεται δια μεν την Δευτέραν (Β΄) τάξιν από του σχολικού έτους 19781979, δια δε την Τρίτην (Γ΄) τάξιν από του σχολικού έτους 1979-1980. 2.Οι κατά την προηγουμένην παράγραφον κλάδοι μαθημάτων, των διατάξεων της παραγράφου 5 του άρθρου 3 του παρόντος Π.Δ/τος, διδάσκονται, εξετάζονται και βαθμολογούνται κεχωρισμένως. Άρθρον 5. Εξαγωγή του κατά μάθημα βαθμού ετησίας  προόδου των μαθητών. 1.Ως βαθμός της ετησίας προόδου εκάστου μαθητού εις έκαστον μάθημα λογίζεται το πέμπτον του αθροίσματος το οποίον προκύπτει εκ της προσθέσεως των τριών τριμηνιαίων βαθμών ομού μετά του διπλασίου του βαθμού της γραπτής κατ’ Ιούνιον επιδόσεως του μαθητού τούτου εις το οικείον μάθημα. 2.Ως βαθμός της γραπτής κατ’ Ιούνιον επιδόσεως εις τα αποτελούμενα εκ κλάδων μαθήματα λογίζεται ο μέσος όρος των κατά κλάδον βαθμών εκάστου των μαθημάτων τούτων. 3.Εις τα μαθήματα, δια τα οποία δεν προβλέπεται γραπτή κατ’ Ιούνιον εξέτασις, ως βαθμός ετησίας προόδου λογίζεται το τρίτον του αθροίσματος των τριών τριμηνιαίων βαθμών, τους οποίους έλαβεν ο μαθητής εις έκαστον των μαθημάτων τούτων. 4.Εις την περίπτωσιν, κατά την οποίαν δι’ οιονδήποτε λόγον ελλείπει ο εις των τριών τριμηνιαίων βαθμών επιδόσεως και επιμελείας μαθητού τινός, ο ελλείπων ούτος βαθμός αναπληρούται υπό του ημιαθροίσματος των δύο άλλων τριμηνιαίων βαθμών, τους οποίους έλαβεν ο μαθητής εις το αυτό μάθημα. 5.Δια τα κατά το πρώτον ή το δεύτερον ήμισυ του διδακτικού έτους διδασκόμενα μαθήματα ο ελλείπων βαθμός του τριμήνου, καθ’ ο δεν διδάσκεται έκαστον των μαθημάτων τούτων, αναπληρούται κατά τας διατάξεις της προηγουμένης παραγράφου. 6.Εις την περίπτωσιν, κατά την οποίαν δι’ οιονδήποτε λόγον ελλείπουν οι δύο εκ των τριών τριμηνιαίων βαθμών επιδόσεως και επιμελείας μαθητού τινός εις μάθημά τι, κατά την εξαγωγήν του βαθμού ετησίας προόδου, ο υπάρχων βαθμός αναπληροί τους ελλείποντας. 7.(Καταργήθηκε από το άρθρο τέταρτο του Π.Δ. 452/1981, ΦΕΚ Α΄ 124, κατωτ. αριθ. 58). Στα Γυμνάσια για τα θέματα του άνω άρθρου ισχύουν οι διατάξεις του άρθρ. 6 Π.Δ. 465/1981, ΦΕΚ Α΄ 129 (κατωτ. αριθ. 59). 32.Δ.γ.48 Εγγραφές, Εξετάσεις, Αναλυτικά Προγράμματα κλπ. Μέσης Εκπαίδευσης Άρθρον 6. Βελτίωσις βαθμού απολύσεως. 1.Απόφοιτοι Γυμνασίου ή Λυκείου επιθυμούντες βελτίωσιν των βαθμών επιδόσεώς των, των διαλαμβανομένων εις τον επ’ ονόματί των εκδοθέντα απολυτήριον τίτλον, δύνανται εντός τριετίας από της εκδόσεώς του να προσέλθουν προς τον σκοπόν αυτόν εις εξετάσεις επί των μαθημάτων, εις τα οποία επιθυμούν την ως άνω βαθμολογικήν βελτίωσιν, αποκλειομένων των μαθημάτων, δια τα οποία δεν προβλέπεται γραπτή υπό των κειμένων διατάξεων εξέτασις «ή έπαυσαν να διδάσκωνται εις την τελευταίαν τάξιν του Λυκείου ως ύλη κορμού, ως και των μαθημάτων δια τα οποία έχουν υποστή πανελλήνιον εξέτασιν». Η μέσα σε « » φράση προστέθηκε από την παρ. 2 άρθρ. 2 Π.Δ. 294/3-12 Απρ. 1980 (ΦΕΚ Α΄ 81). 2.Προς άσκησιν του κατά την προηγουμένην παράγραφον δικαιώματος, το οποίον παρέχεται άπαξ και ασκείται εντός μιας μόνης εξεταστικής περιόδου, ο ενδιαφερόμενος υποχρεούται προ της ενάρξεως της εξεταστικής περιόδου να καταθέση εις το Σχολείον της αποφοιτήσεώς του τον εις χείρας του απολυτήριον τίτλον μετά σχετικής αιτήσεως, διαλαμβανούσης τα μαθήματα, εις τα οποία επιθυμεί να υποστή την δοκιμασίαν. Εάν το Σχολείον εκ του οποίου απεφοίτησεν ο ενδιαφερόμενος απέχει πλέον των διακοσίων πεντήκοντα (250) χιλιομέτρων εκ της μονίμου κατοικίας του η αίτησις μετά του τίτλου δύναται να υποβληθή δέκα (10) το βραδύτερον ημέρας προ της ενάρξεως της εξεταστικής περιόδου δια του εγγυτέρου της μονίμου κατοικίας του Γυμνασίου ή Λυκείου, κατά περίπτωσιν, εις τον Γενικόν Επιθεωρητήν Μ.Ε., ο οποίος ορίζει εν των σχολείων της δικαιοδοσίας του δια την διενέργειαν της δοκιμασίας. 3.Οι κατά τας διατάξεις του παρόντος άρθρου προσερχόμενοι εις δοκιμασίαν εξετάζονται ομού μετά των υφισταμένων κανονικήν απολυτήριον εξέτασιν μαθητών, μετέχοντες εις τας τακτικάς απολυτηρίους εξετάσεις του Σχολείου, υπό τους αυτούς όρους και επί των αυτών θεμάτων. «Προκειμένου περί μαθητών, οι οποίοι απεφοίτησαν του Λυκείου χωρίς να έχουν λάβει μέρος εις τας Πανελληνίους Εξετάσεις, η κατά τα ανωτέρω εξέτασις επί μαθημάτων, τα οποία εξετάζονται από του έτους 1980 εις τας Πανελληνίους Εξετάσεις, διενεργείται εις το σχολείον των επί της ύλης του κοινού προγράμματος αυτών (ύλης κορμού) ομού μετά των μαθητών της ετέρας των κατευθύνσεων α΄ ή β΄ των μαθημάτων επιλογής. Ειδικώς δια την βελτίωσιν του βαθμού απολυτηρίου εις το μάθημα της Εκθέσεως, οι μαθηταί της ανωτέρω κατηγορίας υφίστανται ιδιαιτέραν εξέτασιν εντός της ιδίας εξεταστικής περιόδου κατά τας κειμένας διατάξεις, εφαρμοζομένων κατά τα λοιπά των διατάξεων του παρόντος άρθρου». Το μέσα στα « » εδάφ. προστέθηκε από την παρ. 3